آنکارا دوست‌لارین 25 یاشینی کئچیردی
تورکسوی خالق چالقی آلت‌لری اورکستری‌نین قالا کونسرتی اوکتوبرین 3-نده آنکارادا تشکیل ائدیلدی.
اولوسلار آراسی تورک مدنیتی تشکیلاتی - تورکسوی تورک جمهوریت‌لری‌نین موستقیل‌لیگی 25-جی ایلدؤنومونه اؤز تؤهفه‌سینی وئریر. بو موناسیبتله قورومون نزدینده تشکیل اولونان خالق چالقی آلت‌لری اورکستری آذربایجان، قازاخیستان، قیرقیزیستان، اؤزبکیستان و تورکمنیستانین موستقیل‌لیگی‌نین 25 ایللیگی شرفینه آنکارادا پرزیدنت سمفونیک اورکستری کونسرت سالونوندا چیخیش ائتدی.
خاطیرلاداق کی، بو باره‌ده قرار اؤتن ایلین نوامبریندا تورکمنیستانین مرو شهرینده کئچیریلن تورکسوی دایمی شوراسی‌نین توپلانتی‌سیندا قبول اولونوب.
10  تورک دولتلری و تورک دیاردان 40-ا یاخین موسیقیچی‌نین قاتیلیمی تورکسوی خالق چالقی آلت‌لری اورکستری‌نین بو سیلسیله‌دن ایلک کونسرتی سپتامبرین 27-ده قازاخیستانین تالدیکورقان، 28-ده ایسه آلماتی شهرینده کئچیریلیب.
بئش تورک جمهوریتی‌نین موستقیل‌لیگی یوبیلئیی موناسیبتیله ترتیب اولونان کونسرت تورو آذربایجان مدنیت و توریزم ناظیرلیگی، قازاخیستان مدنیت و ایدمان ناظیرلیگی، قیرقیزیستان مدنیت و اینفورماسیون ناظیرلیگی، تورکمنیستان مدنیت ناظیرلیگی و تورکیه مدنیت و توریزم ناظیرلیگی‌نین امکداش‌لیغی ایله حیاتا کئچیریلیر.
آذربایجان، قازاخیستان، قیرقیزیستان، اؤزبکیستان و تورکمنیستانین موستقیل‌لیگی‌نین 25 ایللیگی شرفینه آنکارادا پرزیدنت سمفونیک اورکستری کونسرت سالونوندا قازاخیستان، تورکیه، آذربایجان، ساحه-یاقوت، تورکیه، باشقیردیستان، تووا، قیرقیزیستان، مونقولوستان، اؤزبکیستان، تاتاریستان، قاقاوز ماهنی‌لاری سسلنیب، سمفونیک موسیقی‌لر چالینیب و رقص‌لر ایفا ائدیلیب.
آذربایجانی کونسرتده موغام تریوسونو همراه‌لیغی ایله اوخویان ائلقیز علیئو ( "ریحان") و سبینه واهاب‌زاده ( "ساری گلین") تمثیل ائدیب. "ساری گلین" رقصینی ایسه آیجان ژونیسووا اویناییب.
قید ائدک کی، 3 اوکتوبر تورک دیل‌لی خالق‌لارین همرای‌لیگی گونودور.
تورک جمهوریت‌لری‌نین موستقیل‌لیگی‌نین شرفینه "25-جی ایل قالا کونسرت‌لری" 5 اوکتوبردا گیرنه شهرینده (شما‌لی قیبریس تورک جمهوریتی) داوام ائده‌جک و 7 اوکتوبردا ایزمیرده یئکون‌لاشا‌جاق.
